200 nuwe Life Esidimeni-eise ontvang | Maroela Media
Jack Bloom, die DA se woordvoerder van gesondheid in Gauteng, het Sondag gesê die Gautengse provinsiale regering het 200 nuwe eise vir finansiële vergoeding vanaf families van Life Esidimeni-pasiënte wat die mislukte oorplasing na onvanpaste NPO's oorleef het, ontvang.
Bloom sê Thomas Masebe, die premier se woordvoerder, het die nuus verlede week tydens 'n vergadering van die Gautengse wetgewer se oorsigtelike komitee van die premier en die wetgewer bekendgemaak.
Volgens Masebe is die meeste van die eise reeds geverifieer as eise wat reeds gedek is deur die arbitrasie-uitspraak van voormalige adjunkhoofregter Dikgang Moseneke.
Masebe het gesê daar was wel 'n paar gevalle waar verskillende familielede 'n eis betwis het.
Moseneke het gelas dat R1 miljoen aan elke eiser betaal word vir konstitusionele skade, R180 000 vir emosionele trauma en R20 000 vir begrafniskoste vir dié wat gesterf het.
Dit beteken dat R1,2 miljoen aan familielede betaal is wie se naasbestaandes gesterf het en R1 180 000 aan familielede betaal is wie se naasbestaandes oorleef het.
Bloom het gesê volgens Masebe is een van die maniere waarop die eise befonds sal word om hoeveelhede geld by alle provinsiale regeringsdepartemente op 'n proporsionele basis te neem.
Die geld kan ook afkomstig wees van die aanpassingsbegroting van November vanjaar.
Bloom het gesê sover is R159 miljoen al aan eisers uitbetaal, wat beteken die totale bedrag wat uitbetaal sal word is R400 miljoen. "Dit is baie, maar nodig om geregtigheid aan dié wat gely het te verskaf, alhoewel dit dienslewering in die provinsie sal beïnvloed aangesien geld van ander projekte herlei sal moet word."
Ek sluk nog steeds swaar aan hierdie storie dat die families nou geld maak uit die dood van gestremde familielede wat selde besoek was. Ek het self by so n inrigting naby Cullinan gewerk, en glo my die meeste pasiente het nooit, ooit besoekers gekry nie. Sommige so lank as 18 jaar laas!
Janee….hille het nou geld geruik….
En die vrou wat dit alles veroorsaak het .. die Mathlango is nogsteeds in n anc pos ….ipv in die TRONK …hoe verstaan mens dit ! !
Ja dis die nuwe Suid-Afrika.
Ja-nee. Laat ons wit belasting betalers maar nogsteeds vir almal se "sovial grants" en water, elektrisiteit betaal. Laai maar die rekening ons is almal "skatryk" omdat ons wit is.